Semilixula
Semilixula, seu panis corniculatus, seu hamus (Francogallice croissant), est panificium ex farina cumque butyro forma lunae crescentis aut corniculi confectum. Sicut pastilla aliaque crustula, comedi solet inter ientacula. In Francia saeculo undevigesimo a pistoribus inventum, his diebus in toto terrarum orbe est pervagata. Ut cuppedium etiam cum socolata aut carne caseoque impletum fit.